
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare
privind aprobarea studiului de oportunitate  și concesionarea prin licitatie publică a terenului în suprafaţă de 1.500 mp situat  în Drobeta Turnu Severin, strada Bicaz, nr.28, identificat cu  NC 70272

1) Motivul emiterii actului administrativ cu caracter normativ
             Prin Cererea nr. 4286/02.02.2023 domnul Daniel Zimța solicită concesionarea unei suprafețe de aproximativ 2.000 mp, Zona Banovița – Apolodor în vederea realizării unei clinici de oncologie și ulterior prin Adresa nr.33517/01.09.2023 arată că este de acord  și cu concesionarea terenului în suprafață 1.500 mp, situat în Drobeta Turnu Severin, strada Bicaz, nr.28, identificat cu  NC 70272.

           Din  Extrasul de carte funciară nr.18274/19.05.2023, rezultă că imobilul teren în suprafață de 1.500 mp, situat în Drobeta Turnu Severin, strada Bicaz, nr.28, identificat cu  NC 70272, este proprietatea municipiului Drobeta Turnu Severin și face parte din domeniul privat.

Prin Certificatul de urbanism nr. 917/03.08.2023, Serviciul Urbanism arată că imobilul teren în discuție face parte din intravilanul municipiului și este destinat construirii de spații de comerț, spații administrative, construcții pentru activități nepoluante, conform PUG aprobat prin HCL 219/2010.

           Conform Raportului de evaluare nr. 65T/09.09.2023, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 540.760 lei (108.990 Euro), iar nivelul minim al redevenței raportat la o perioadă a concesiunii de 49 de ani plătibilă în primii 25 de ani este de 21.630 lei/an ( 4.359,90 Euro/an).

         Având în vedere situaţia de fapt şi de drept, raportat la dispoziţiile art.362 alin.1 și alin. 3 cu trimitere la dispozițiile art.308 alin.4 și 309 alin.5 din OUG nr. 57/2019 privind codul administrativ coroborat cu dispozitiile art.309 alin.7 din acelasi act normativ, propunem aprobarea studiului de oportunitate si concesionarea prin licitație publică în vederea realizării unui spațiu pentru servicii medicale a  imobilului teren în suprafață de 1.500 mp situat în Drobeta Turnu Severin, strada Bicaz, nr.28, identificat cu  NC 70272, inclusiv a Raportului de evaluare nr. 65T/09.09.2023, întocmit de către evaluatorul autorizat A.N.E.V.A.R. ing. Octavian Bordei.

 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,
Daniel Cîrjan

